Aiagöz

Aiagöz (kaz. Аягөз) on kaupunki ja Aiagözin piirin hallinnollinen keskus Abain alueella Kazakstanissa. Se sijaitsee Aiagözjoen varrella 350 kilometriä alueen pääkaupungista Semeista etelään. Kaupungissa oli arviolta 40 169 asukasta vuonna 2026. Paikkakunta on perustettu Aiagözin piirikunnan hallintokeskukseksi vuonna 1831. Vuodesta 1860 lähtien se oli Semipalatinskin alueeseen kuulunut Sergiopolin kaupunki. 1920-luvun lopulla rakennettiin Turkestanin–Siperian rautatie, jonka asemataajamasta tuli Aiagözin kaupunki vuonna 1939. Toisen maailmansodan aikana sinne siirrettiin Moskovan villakehräämö, ja neuvostoaikana siellä oli useita varuskuntia sekä ohjustukikohta. Kaupungin asukasmäärä laski 42,7 tuhannesta vuonna 1989 37,5 tuhanteen vuonna 2009, mutta on sen jälkeen kääntynyt nousuun. Aiagözissa toimii rautatieliikenteen yrityksiä, teräsbetonirakennetehdas, kehräämö ja elintarviketeollisuutta. Ympäröivällä maaseudulla harjoitetaan lähinnä karjanhoitoa (lampaita, nautoja ja hevosia). Seudun nähtävyyksistä huomattavin on kansanarkkitehtuurin muistomerkki Qozy Körpeş – Baian sūlu Aiagözjoen oikealla rannalla. Lähteet Aiheesta muualla Kaupungin sivusto